जम्मू का जम्मू और कश्मीर के पर्यटन स्थलों में बहुत महत्त्वपूर्ण स्थान है। सर्दियों के समय यहाँ सैलानियों की अधिक भीड़ रहती है। जम्मू की प्राकृतिक सुंदरता और बर्फीली पहाडियों का मनोरम दृश्य अधिक संख्या में पर्यटकों का ध्यान अपनी ओर खीचता है। जम्मू को यदि मन्दिरों का नगर कहें तो किसी भी प्रकार की विसंगति प्रतीत नहीं होगी। ख़ूबसूरत वादियों के मध्य स्थित जम्मू अमर महल के लिए विशेष रूप से जाना जाता है।